b"\n_START_ARTICLE_\nPut Your Hands Up (If You Feel Love)\n_START_SECTION_\nSprejem kritikov\n_START_PARAGRAPH_\nPesem\xc2\xa0\xc2\xbbPut Your Hands Up (If You Feel Love)\xc2\xab\xc2\xa0je s strani glasbenih kritikov prejela v glavnem pozitivne ocene. Jordan Richardson s spletne strani Seattlepi je pesem pohvalil. Napisal je:\xc2\xa0\xc2\xbbPesem 'Put Your Hands Up (If You Feel Love) ' je prihajajo\xc4\x8da koncertna uspe\xc5\xa1nica. Z refrenom, od katerega postane\xc5\xa1 odvisen, toplimi verzi, ki me spominjajo na sladkorno peno (da, napisal sem) in osebnostjo Kylie Minogue jo je nemogo\xc4\x8de spregledati.\xc2\xab Novinar revije BBC Music je napisal, da je pesem\xc2\xa0\xc2\xbbPut Your Hands Up (If You Feel Love)\xc2\xab\xc2\xa0tak\xc5\xa1na, da si jo\xc2\xa0\xc2\xbbpreprosto zapomni\xc5\xa1\xc2\xab. Chuck Campbell je napisal, da se Kylie Minogue in njeni sodelavci\xc2\xa0\xc2\xbbdr\xc5\xbeijo elektronske/pleasne teme -- katere himna bo postala prav pesem 'Put Your Hands Up (If You Feel Love)'.\xc2\xab Novinar revije The List je pesem ozna\xc4\x8dil za\xc2\xa0\xc2\xbbposkus zabavanja mno\xc5\xbeice, v katerega ni bilo vlo\xc5\xbeeno celo srce\xc2\xab\xc2\xa0in se zraven spra\xc5\xa1eval, \xc4\x8de je pesem\xc2\xa0\xc2\xbbnapisala sede pred televizijo v svoji pi\xc5\xbeami med gledanjem oddaje Songs of Praise. Je ena od tistih pesmi, pri katerih Kylie vztraja, da mora zapeti vse vokalne dele - nekak\xc5\xa1en stra\xc5\xa1ljiv pop, ki spominja na prizor Umpa Lumpa iz filma \xc4\x8carli in tovarna \xc4\x8dokolade.\xc2\xab Novinar revije New Zealand Herald je ob naslovu pesmi komentiral dejstvo, da so obo\xc5\xbeevalci Kylie Minogue pripravljeni pla\xc4\x8dati ogromno denarja za vstopnice za njen koncert, samo zato, da bi jo videli nastopati v \xc5\xbeivo, vendar niso pripravljeni pla\xc4\x8dati za legalne digitalne ali fizi\xc4\x8dne razli\xc4\x8dice njenih singlov in albumov. Andrew Grear s spletne strani GayNZ.com je napisal:\xc2\xa0\xc2\xbbRefren pesmi 'Put Your Hands Up (If You Feel Love)' bi v manj spretnih rokah zvenel kli\xc5\xa1ejevsko in obrabljeno, vendar je Kylie Minogue v izvajanju pesmi s svojim nedol\xc5\xbenim \xc5\xa1armom zelo uspe\xc5\xa1na.\xc2\xab_NEWLINE_Remix Petea Hammonda, ki so ga tudi izdali kot singl, so pohvalili, ker naj bi spominjal na retro dela iz osemdesetih let. Perez Hilton je remix ozna\xc4\x8dil za\xc2\xa0\xc2\xbbepskega\xc2\xab\xc2\xa0in pohvalil delo\xc2\xa0\xc2\xbblegendarnega\xc2\xab\xc2\xa0Petea Hammonda, Ben Gilbert iz revije Yahoo! Music pa je pohvalil izvirno sestavo pesmi in\xc2\xa0\xc2\xbbuporabo pogosto spregledanega piflarskega popa desetletja\xc2\xab.\n_START_SECTION_\nDose\xc5\xbeki na lestvicah\n_START_PARAGRAPH_\nPesem\xc2\xa0\xc2\xbbPut Your Hands Up (If You Feel Love)\xc2\xab\xc2\xa0je na ve\xc4\x8dini glasbenih lestvic, med drugim tudi na avstralski, avstrijski in britanski lestvici ni ostala ve\xc4\x8d kot en teden. 19. junija 2011 se je pesem uvrstila na avstralsko glasbeno lestvico, in sicer na petdeseto mesto. Kljub temu, da je pesem druga najuspe\xc5\xa1nej\xc5\xa1a pesem z albuma Aphrodite v dr\xc5\xbeavi, je to najni\xc5\xbeje uvr\xc5\xa1\xc4\x8dena pesem Kylie Minogue na avstralsko glasbeno lestvico po njenem singlu\xc2\xa0\xc2\xbbGBI: German Bold Italic\xc2\xab, izdanem leta 1998. Pesem je na lestvici ostala tudi kraj\xc5\xa1i \xc4\x8das kot vsi prej\xc5\xa1nji singli Kylie Minogue. Pesem\xc2\xa0\xc2\xbbPut Your Hands Up (If You Feel Love)\xc2\xab\xc2\xa0je 19. junija 2011 zasedla osemintrideseto mesto na avstrijski glasbeni lestvici. Pesem je na lestvici ostala kraj\xc5\xa1i \xc4\x8das od vseh ostalih singlov Kylie Minogue, izdanih po singlu\xc2\xa0\xc2\xbbYour Disco Needs You\xc2\xab\xc2\xa0leta 2001. 18. junija 2011 je singl debitiral na triindevetdesetem mestu britanske glasbene lestvice, \xc5\xbee po naslednjem tednu pa se na lestvico pesem ni ve\xc4\x8d uvrstila. Pesem je namanj uspe\xc5\xa1en singl Kylie Minogue v dr\xc5\xbeavi od leta 2007 (tudi pesem\xc2\xa0\xc2\xbbSanta Baby\xc2\xab, izdana tistega leta, se je uvrstila na triindevetdeseto mesto te lestvice) in singl, ki je na lestvici ostal najkraj\xc5\xa1i \xc4\x8das._NEWLINE_Pesem\xc2\xa0\xc2\xbbPut Your Hands Up (If You Feel Love)\xc2\xab\xc2\xa0je na belgijski in ameri\xc5\xa1ki glasbeni lestvici ostala dlje \xc4\x8dasa. Na belgijski (flamski) lestvici je 11. junija 2011 pesem zasedla osemin\xc5\xa1tirideseto mesto. 25. junija 2011 je pesem na lestvici zasedla \xc5\xa1estintrideseto mesto, kasneje pa se na lestvico ni uvrstila ve\xc4\x8d. V Ameriki je pesem\xc2\xa0\xc2\xbbPut Your Hands Up (If You Feel Love)\xc2\xab\xc2\xa09. julija 2011 zasedla enain\xc5\xa1tirideseto mesto na Billboardovi glasbeni lestvici Hot Dance Club Songs. Ko se je povzpel na lestvico, je singl tamkaj ostal \xc5\xa1e dva meseca in 3. septembra 2011 nazadnje zasedel prvo mesto lestvice. Pesem je postala osmi in peti zaporedni singl Kylie Minogue, ki je zasedel prvo mesto te glasbene lestvice. Poleg tega so poleg pesmi\xc2\xa0\xc2\xbbPut Your Hands Up (If You Feel Love)\xc2\xab\xc2\xa0prvo mesto na tej lestvici zasedli \xc5\xa1e vsi drugi singl z albuma Aphrodite, s \xc4\x8dimer je to postal najuspe\xc5\xa1nej\xc5\xa1i album Kylie Minogue v Ameriki.\n_START_SECTION_\nNastopi v \xc5\xbeivo in promocija\n_START_PARAGRAPH_\nS pesmijo\xc2\xa0\xc2\xbbPut Your Hands Up (If You Feel Love)\xc2\xab\xc2\xa0je Kylie Minogue pogosto nastopila med uvodi na turneji Aphrodite World Tour. S pesmijo je v \xc5\xbeivo nastopila na koncertu v areni O2 v Londonu so posneli in izdali kot del prve digitalne izdaje singla. Do sedaj \xc5\xa1e niso posneli videospota za pesem, a 22. marca 2011 so na uradni spletni strani Kylie Minogue izdali posnetek, ki ga spremlja ta pesem oziroma remix Petea Hammonda. Posnetek je spremljalo sporo\xc4\x8dilo:\xc2\xa0\xc2\xbbHvala vsem, zaradi katerih je bila turneja 'Aphrodite: Les Folies' zame tako izjemna izku\xc5\xa1nja. Tisti, ki ste moje koncerte obiskali, veste, da je pesem 'Put Your Hands Up' utrgana! Zato sem \xc5\xbeelela v zahvalo za turnejo z vami deliti ta fantasti\xc4\x8dni remix Petea Hammonda, ki spominja na osemdeseta. U\xc5\xbeivajte!\xc2\xab Pesem so promovirali na ve\xc4\x8d na\xc4\x8dinov; med drugim je bila vklju\xc4\x8dena na kompilacijo Now: The Hits Of Spring 2011."